હિ‌માલયમાં નંદા પર્વત ઉપર તેમનું સિદ્ધ તિર્થ છે. અણિમાં, મહિ‌માં, ગરિમાં, લધિમાં, પ્રાપ્તિ, પ્રાકામ્ય, ઇશિત્વ, અને વશિત્વ આ આઠ સિદ્ધિઓનું શાસ્ત્રમાં વર્ણન કરવામાં આવ્યું છે. દેવીનાં આ સ્વરૂપની ઉપાસના કરવાથી આઠેય સિદ્ધિઓ મેળવવા સાધક ભાગ્યશાળી બને છે. શંખ, ચક્ર, ગદા અને કમળનું પુષ્પ ચાર ભુજામાં ધારણ કરીને સિંહ ઉપર સવારી કરે છે. ઘણી વખત તે કમળનાં પુષ્પ ઉપર પણ આસન ગ્રહણ કરે છે. માતાના ચરણોમાં શરણાગત ભાવથી એકાગ્ર થઇને માતા ની ઉપાસના કરવાથી સંસારની અસારતાનો ભાસ થાય છે અને અભય પદની પ્રાપ્તિ થાય છે.